**Filter** on yhdysvaltalainen rock-yhtye, jonka perustivat laulaja-kitaristi Richard Patrick ja ohjelmoija Brian Liesegang vuonna 1993. Filter syntyi, kun Patrick halusi perustaa oman yhtyeen jätettyään pestinsä Nine Inch Nailsin kiertuekitaristina.Yhtyeen debyyttialbumi *Short Bus* julkaistiin vuonna 1995 ja myi platinaa, suurelta osin singlen "Hey Man Nice Shot "menestyksen ansiosta. Albumin jälkeen yhtye kävi läpi ensimmäisen monista kokoonpanomuutoksista, jolloin Patrick jäi ainoaksi yhtyeen kaikilla julkaisuilla esiintyneeksi jäseneksi.

Liesegangin lähdön jälkeen vuonna 1997 Patrick äänitti Filterin toisen albumin *Short Bus* -albumin kiertueella soittaneen kokoonpanon jäsenten kanssa, joista tuli sen jälkeen vakituisia jäseniä. Vuonna 1999 ilmestynyt *Title of Record* -albumi myi myös platinaa singlenä julkaistun kappaleen "Take a Picture" menestyksen ansiosta. Kolmas albumi, *The Amalgamut*, julkaistiin vuonna 2002 samojen jäsenten kanssa, mutta sen myyntiin vaikutti Patrickin päätyminen vieroitushoitoon vuosia kestäneen raskaan alkoholin ja lääkkeiden väärinkäytön jälkeen juuri kiertueen alettua. Yhtye jäi tauolle Patrickin menessä vieroitukseen, ja minkä jälkeen hän perusti Army of Anyone -yhtyeen, joka julkaisi vain yhden albumin. 

Army of Anyonen tauon jälkeen Patrick perusti Filterin uudelleen ja julkaisi *Anthems for the Damned* -albumin vuonna 2008, *The Trouble with Angels*in vuonna 2010 ja *The Sun Comes Out Tonightin* vuonna 2013 vaihtelevilla kokoonpanoilla. Seitsemäs studioalbumi *Crazy Eyes* äänitettiin Patrickin ja taas uuden kokoonpanon kanssa, ja se julkaistiin 8. huhtikuuta 2016. Vuonna 2018 Brian Liesegang palasi Filteriin työstämään tulevaa *reBus-*albumia, jonka oli tarkoitus olla musiikillisesti jatkoa *Short* *Busille*. PledgeMusicin konkurssin vuoksi *reBus* hylättiin ja Patrick työskenteli siitä lähtien *The Algorithm*-albumin parissa, joka julkaistiin elokuussa 2023.

Musiikkityyli ja vaikutteet
---------------------------

Filterin musiikkia on kuvattu industrial rockiksi, vaihtoehtorockiksi, hard rockiksi , elektroniseksi rockiksi, industrial metaliksi  , post-grungeksi ja nu metaliksi. Yhtye debyytti *Short Bus* sekoitti grungea industrialiin; Musiikkikriitikko Greg Kot huomautti, että levy "löytää keskitien grungen maailman väsyneen melodiatajun ja industrial rockin jäisten teräspulssirytmien välillä."  Levyn raskaaseen rumpukoneen käyttöön vaikuttivat Ministryn ja Big Blackin saundit  ; Patrickin muita vaikutteita Filterin varhaisen uran aikana olivat Pantera, Skinny Puppy, Butthole Surfers ,Helmet, Soundgarden ja Deftones Liesegang erosi yhtyeestä *Short Busin* jälkeen luovien erimielisyyksien vuoksi;  hän pyrki ottamaan mukaan enemmän elektronisia vaikutteita, kun taas Patrick valitsi raskaamman, kitarasuuntautuneen suunnan. Yhtyeen toinen täyspitkä albumi *Title of Record* sisälsi monipuolisempia elementtejä ja saundeja folkista, worldbeatista ja psykedeliasta industrialin ja grungen lisäksi. *The Amalgamut* jatkoi edeltäjänsä musiikillista linjaa asettamalla vastakkain pehmeämpiä ja raskaampia kappaleita, kun taas vuoden 2008 *Anthems for the Damned* yhdisti yhtyeen hard rock -suunnan "yhtä isoon suhteeseen grungea, industrialia ja 80-luvun rockia". Vuoden 2013 *The Sun Comes Out Tonight* toi mukanaan harmonioita ja elektronisia elementtejä. Vuoden 2016 *Crazy Eyes* merkitsi terävämpää paluuta industrialiin, kun Patrick löysi uudelleen lajityypin artistit kuten Skinny Puppyn ja Ministryn  ; hän on kutsunut levyn saundia "uudeksi industrialiksi".

Jäsenet
-------

**Nykyinen kokoonpano**

* Richard Patrick – laulu, kitara, basso, ohjelmointi, koskettimet (1993–)
* Jonathan Radtke – kitara, taustalaulu (2011–2015; 2018–)
* Bobby Miller – koskettimet, rytmikitara (2014–2019), basso (2019–)
* Greg Garman – rummut (2019–)

Diskografia
-----------

* *Short Bus* (1995)
* *Title of Record* (1999)
* *The Amalgamut* (2002)
* *Anthems for the Damned* (2008)
* *The Trouble with Angels* (2010)
* *The Sun Comes Out Tonight* (2013)
* *Crazy Eyes* (2016)
* *The Algorithm* (2023)

Viitteet
--------

1. ↑  Filter reunion album canceled due to PledgeMusic bankruptcy *ABC News*.  18.07.2019.  Arkistoitu. Viitattu 26.05.2023. (englanniksi)
2. ↑  FILTER's RICHARD PATRICK Scraps Reunion Album With BRIAN LIESEGANG *Blabbermouth*.  18.07.2019.  Arkistoitu. Viitattu 26.05.2023. (englanniksi)
3. ↑  FILTER's New Album 'The Algorithm' To Arrive In August *Blabbermouth*.  24.05.2023.  Arkistoitu. Viitattu 26.05.2023. (englanniksi)
4. ↑  Stingley: Filter Set to Release 'Experimental' New Album, Start Touring in Spring; Listen to First Single 'Take Me to Heaven' (Exclusive) *AllMusic*. Viitattu April 23, 2020.
5. ↑  Stingley, Mick (August 9, 2019). "Filter's 'Take a Picture' Gets a New Remix for 'Title of Record' 20th Anniversary: Exclusive Premiere".
6. ↑  Filter Heading Back On Road *MTV*.  February 2, 2000. Viitattu May 2, 2020.
7. ↑  Erlewine: Filter: The Very Best Things (1995-2008) *AllMusic*. Viitattu April 23, 2020.
8. ↑  Niesel: Alt-Rock Act Filter to Return to the Agora in April *Cleveland Scene*.  January 27, 2016. Viitattu April 30, 2020.
9. ↑  Berndtson: Review: Filter - Anthems for the Damned *PopMatters*.  June 11, 2008. Viitattu April 30, 2020.
10. 1 2 3 4  Bush: Filter biography *AllMusic*. Viitattu April 23, 2020.
11. ↑  Lead Singer's Eclectic Tastes Push Filter's Rock Boundaries *Los Angeles Times*.  March 6, 2000.  Arkistoitu April 29, 2020. Viitattu April 30, 2020.
12. ↑  Filter: The Amalgamut *E!*.  Arkistoitu October 31, 2004.
13. ↑  Mitchell: Filter - The Amalgamut *Blender*.  Arkistoitu November 3, 2004.
14. ↑  Brighton, Kurt. "Filter", *Phoenix New Times*.
15. ↑  Berger, Arion. "Filter's 'Amalgamut': Industrial Metal Tempered With Pop", *The Washington Post*.
16. ↑  Industrial metal giants Ministry and Filter to make their Singapore debuts this October *Bandwagon.asia*.  July 19, 2017. Viitattu February 16, 2022.
17. ↑  The Connection Review: The Connection - Papa Roach | Songs, Reviews, Credits *AllMusic*.  9.10.2012. Viitattu 16.2.2022.
18. ↑  Yeung: Filter: Short Bus *AllMusic*. Viitattu April 27, 2020.
19. ↑  Kot: *The New Rolling Stone Album Guide*, s. 298. New York: Simon & Schuster, 2004. ISBN 9780743201698.
20. 1 2  Man: An Un-Filtered Interview with Filter « Man Cave Daily  June 4, 2013. Mancave.cbslocal.com.  Arkistoitu November 21, 2015. Viitattu November 20, 2015.
21. ↑  Brooks: Interview with Richard Patrick of Filter *uberrock.co.uk*.  June 8, 2010. Uber Rock.  Arkistoitu elokuu 14, 2017. Viitattu August 13, 2017.
22. ↑  Interview: Richard Patrick of Filter tells all *crypticrock.com*. Viitattu May 1, 2020. en-US
23. ↑  Kot, Greg (September 2, 1999). "Filter: Title of Record : Music Reviews".  (Arkistoitu – Internet Archive)
24. ↑  Erlewine: Filter: Anthems for the Damned *Allmusic*. Viitattu January 14, 2012.
25. 1 2  Van Horn, Jr.: CD Review: Filter - Crazy Eyes *Blabbermouth.net*. Viitattu May 1, 2020.

Aiheesta muualla
----------------

* Filterin virallinen kotisivu